Ещанэ увыпIэм ирогуфIэ
Иджыблагъэ Черкесск къалэм щекIуэкIащ Урысей гвардием и Кавказ Ищхъэрэ щIыналъэ округым дзюдомкIэ и зэпеуэ. Къэбэрдей-Балъкъэрым къыбгъэдэкIыу абы хэта полицэм и лейтенант Мэш Рустам ещанэ увыпIэр къыщихьащ а зэхьэзэхуэм.
Кавказ Ищхъэрэ федеральнэ округым и спортсмен нэхъ лъэрызехьэ дыдэу 90-м щIигъу зыхэта зэпеуэм ди щIалэм къыщыхуагъэфэща саугъэтымрэ домбеякъ медалымрэ къритыжащ Урысей гвардием КИФЩI-м щиIэ къудамэм и унафэщIым и къуэдзэ, генерал-лейтенант Майстренкэ Владимир.
«Си насып къикIащ — Къэбэрдей-Балъкъэрым и ныпым сыщIэту зэпеуэшхуэм сыхэтащ. Ар щIыхьышхуэщ», — жиIащ Мэш Рустам, зэIущIэм къыщыпсалъэм.
Фырэ Анфисэ.
